તેઓ આ યુદ્ધમાંથી છટકીને ભાગ્યા, પડકારા કરતા દોડતા-ભાગતાં સત્યયુગથી રાજા મુચકુંદ જ્યાં સૂતા હતા ત્યાં પહોંચ્યા અને ગુફામાં સુતેલા રાજાને પોતાનું પીતાંબર ઓઢાડીને સંતાઇ ગયો. કૃષ્ણને મારવા પાછળ પડેલ કાલયવન પણ અહીં સુધી પહોંચી ગયો અને મુચકુંદ રાજાને કૃષ્ણ સમજી ઠોકર મારી જગાડ્યા. આથી સૂતેલ રાજા જાગી ગયા અને યવન ઉપર રાજાની નજર પડતાં તે બળીને ભસ્મ થઇ ગયો. કાલયવન જે ભગવાન શ્રીકૃષ્ણથી મરે તેમ ન હતો તેનો આમ નાશ કરાવીને શ્રી પ્રભુએ રાજાને દર્શન આપ્યાં, અને આજ્ઞા કરીને તેની પાસે તે સ્થાને મહાદેવની સ્થાપના કરાવી. જે આજે પણ મુચકુંદ મહાદેવનાં નામથી પ્રસિદ્ધ છે. આ મહાદેવજીને ફરતાં પ્રદક્ષિણામાં શ્રી ગણેશજી, રાહુ-કેતુ, વીરભદ્ર હનુમાનજીની પ્રાચીન પ્રતિમાઓ છે. જે એક ખાસ વિશેષતા છે! •